José Suárez Arias-Cachero

José Suárez Arias-Cachero , conocíu como José Suárez "Felechosa" ye un empresariu y políticu asturianu. Foi conceyal del Ayuntamientu d'Uviéu dende 2007 a 2011, escoyíu nes llistes del PP a les que s'arrimó convidáu pol alcalde Gabino de Lorenzo.

 Biografía 
 Trayeutoria política 
La so trayeutoria política féxola nel asturianismu. Líder universitariu nos años 80 foi fundador del CEN (Conceyu d'Estudiantes Nacionalistes), dempués conceyal asturianista nel Conceyu d'Ayer ente 1983 y 1995. Fundador de XNA, UNA y clave nel nacimientu de la Coalición Asturiana de 1991 cola que foi candidatu númberu 2 tres Xuan Xosé Sánchez Vicente.

Nel añu 2007 foi elixíu por Gabino de Lorenzo pa tar na llista eleutoral del PP nes eleiciones municipales d'Uviéu, siendo'l númberu 8 nesta. Esti tuvo reñes dientro'l PP por defender a Francisco Álvarez Cascos na so candidatura pa presidir el PP d'Asturies, siendo espulsao del Grupu Municipal Popular y de les sos funciones como Conceyal de Cultura en 2010De Lorenzo destituye a Cachero y le echa del grupo del PP por presuntas irregularidades.

https://www.lne.es/oviedo/2010/10/01/lorenzo-destituye-cachero-le-echa-grupo-pp-presuntas-irregularidades/974518.html. Nesti sen, tamién ye espulsao por "presuntes irregularidaes en contratos".

En payares de 2019 ye escoyíu por Carmen Moriyón pa ser ún de los sos cargos de mayor confianza na Comisión Direutiva de Foru Asturies.Moriyón se rodea de dirigentes partidarios de la oficialidad en la ejecutiva de Foro

https://www.elcomercio.es/politica/moriyon-rodea-dirigentes-partidarios-oficialidad-foro-20191112150028-nt.html Esto xeneró malestar dientro'l partíu, n'especial ente'l sector más fiel al vicepresidente de Foru, Francisco Álvarez. Dellos afiliaos entendieron esto como un "chisgo" a la FSA p'aprobar los presupuestos autonómicos y la declaración d'oficialidá del asturianu.

 Trayeutoria llingüística 
La so trayeutoria en defensa de la llingua asturiana ye conocida, primer claustral en facer usu de la llingua na Universidá d'Uviéu, fundador de la Xunta pola Defensa de la Llingua Asturiana, primer conceyal en facer una moción n'asturianu cuando exercía como tal n'Ayer, primer empresariu en facer los sos estatutos sociales en llingua asturiana.

Ye ún de los dirixentes de la plataforma "Lliberales Pola Oficialidá", que tuvo presente na manifestación pola oficialidá de 2019 en Xixón. Nesa plataforma también ta l'empresariu y políticu, Inaciu Iglesias.￼

 Curiosidades 
Dientro'l mundu asturianista ye conocíu pol nomatu del so pueblu d'orixe: Felechosa.

Foi tamién sociu fundador de la Editorial Aina y de FonoAstur.

 Referencies 

 Enllaces esternos 

Categoría:Políticos y polítiques d'Asturies
Categoría:Persones d'Ayer
Categoría:Políticos y polítiques del Partíu Popular
Categoría:Políticos y polítiques de Foru Asturies
Categoría:Conceyales nel Conceyu d'Uviéu
Categoría:Alumnáu de la Universidá d'Uviéu